คือตอนนี้แฟนกำลังรักษาตัวอยุ่ที่โรงพยาบาล. อาการที่เป็นอยุ่คือโรคพิษสุราเรื้อรัง. ระหว่างนี้หนูอยากทราบว่า ทำไมแฟนถึงแขนขาบวมมาก. เป็นเพราะสาเหตุใด. แล้วจะเป็นอันตรายอะไรหรือป่าวค่ะ
สวัสดีค่ะ โรคพิษสุราเรื้อรัง เกิดจากการดื่มแอลกอฮอล์ปริมาณมากติดต่อกันเป็นเวลานานจนไม่สามารถเลิกดื่มได้ หรือเรียกง่ายๆว่าติดสุรา หากหยุดดื่มอาจก่อให้เกิดอาการขาดสุรา เช่น มือสั่น หงุดหงิด อาเจียน สันสน หรือประสาทหลอน เป็นต้น โดยผู้ที่ประสบปัญหานี้ ควรรีบไปพบแพทย์เพื่อเข้ารับการบำบัดและควรอยู่ภายใต้การดูแลของบุคลากรทางการแพทย์อาการแขนขาบวมนั้น ไม่ใช่อาการโดยตรงจากการดื่มสุราหรือการขาดสุรา แต่อาจเกี่ยวกับ-การบวมจากโรคไต คือมีไตเสื่อม หรืออักเสบ หรือติดเชื้อ ทำให้ไม่สามารถกำจัดน้ำออกไปจากร่างกายได้ จึงมีอาการบวม-การบวมจากโรคตับ มักมีอาการตัวเหลือง ตาเหลือง ท้องโต มีน้ำในท้องร่วมด้วย-การบวมจากโรคหัวใจ คือภาวะหัวใจวาย คือหัวใจไม่สามารถสูบฉีดน้ำออกไปจากหัวใจได้ ก็จะท้นกลับไปที่ปอดอาจทำให้มีอาการหอบเหนื่อย นอนราบไม่ได้ และท้นกลับไปที่ร่างกายส่วนอื่นๆทำให้บวม-บวมจากการอักเสบหรือติดเชื้อของผิวหนังเฉพาะที่แนะนำสอบถามแพทย์ที่ดูแลอยู่อีกครั้ง เนื่องจากต้องดูผลเลือดและตรวจร่างกายผู้ป่วยร่วมด้วยค่ะ